Legal Document

Category: 1469

Text:
10. ΑΠΟΦΑΣΗ ΥΠΟΥΡΓΩΝ   ΟΙΚΟΝΟΜΙΚΩΝ ΚΑΙ ΚΟΙΝ. ΥΠΗΡΕΣΙΩΝ Αριθ. Γ5α/οικ. 1358/293  της 10/18 Μαρτ. 1981 (ΦΕΚ Β΄ 158)  Περί επεκτάσεως διατάξεων του άρθρ. 16 του Νόμ. 4467/65 και για την αποκατάσταση των πληγέντων κατοίκων από τους σεισμούς του μηνός Ιουλίου έτους 1980 περιοχών των Νομών Ευβοίας, Λαρίσης, Μαγνησίας Τρικάλων και Φθιώτιδος. Έχοντας υπόψη: 1.τις διατάξεις: α)τους άρθρ. 16 του Νόμ. 4467/65. β)της παρ. 7 του άρθρ. 3 του Ν.Δ. 4546/66. γ)του Π.Δ. 544/77. 2.Τις σχετικές αναφορές και προτάσεις των αρμοδίων περιφερειακών Υπηρεσιών του Υπουργείου Κοιν. Υπηρεσιών, αποφασίζουμε: Εγκρίνουμε την εφαρμογή των διατάξεων του άρθρ. 16 του Νόμ. 4467/65, όπως τροποποιήθηκαν μέχρι σήμερα και των εκδοθέντων σε εκτέλεση των διατάξεων αυτών Δ/των και για τη στεγαστική αποκατάσταση των πληγέντων κατοίκων από τους σεισμούς του μηνός Ιουλίου του έτους 1980 των υπολοίπων περιοχών των Νομών Ευβοίας, Λαρίσης, Μαγνησίας, Τρικάλων, και Φθιώτιδος, που δεν εντάχθηκαν από στεγαστικό πρόγραμμα που εφαρμόζεται από την Υπηρεσία Αποκαταστάσεως Σεισμοπλήκτων Βορείου Ελλάδος (ΥΑΣΒΕ) σύμφωνα με την αριθ. 281/80 απόφαση της Νομισματικής Επιτροπής.   Σελ. 266(γ) Τεύχος 1305 Σελ. 36